b'\n_START_ARTICLE_\nSeiichir\xc5\x8d Yasui\n_START_SECTION_\nCom a Governador de T\xc3\xb2quio\n_START_PARAGRAPH_\nEl 23 de juliol de 1946 \xc3\xa9s nomenat cap de la prefectura metropolitana de T\xc3\xb2quio, per\xc3\xb2 el 13 de mar\xc3\xa7 de 1946 deixa el c\xc3\xa0rrec sent rempla\xc3\xa7at per Kazumi Iinuma. Ja en el mateix any, amb l\'arribada de la democr\xc3\xa0cia, Yasui decideix presentar-se a les primeres eleccions democr\xc3\xa0tiques per a cap de la prefectura de T\xc3\xb2quio (eleccions a governador de T\xc3\xb2quio de 1947). El dia 14 d\'abril de 1947, Yasui \xc3\xa9s elegit governador gr\xc3\xa0cies en part al suport dels partits dretans de l\'\xc3\xa8poca (en concret, el Partit Liberal). Guany\xc3\xa0 les primeres eleccions amb nom\xc3\xa9s 90.000 vots de difer\xc3\xa8ncia amb el candidat del Partit Socialista del Jap\xc3\xb3, Daikichir\xc5\x8d Tagawa , cristi\xc3\xa0 i activista pel sufragi universal d\'abans de la guerra, ara amb 77 anys._NEWLINE_El 3 de maig de 1947 en virtut de l\'aprovaci\xc3\xb3 de la llei d\'autonomia local, el c\xc3\xa0rrec de "Cap de la Prefectura Metropolitana de T\xc3\xb2quio" passa a ser el de Governador de T\xc3\xb2quio._NEWLINE_En el transcurs dels seus tres mandats al c\xc3\xa0rrec, Yasui va rebutjar energicament fer front als problemes de reconstrucci\xc3\xb3 i subministrament d\'aliments que tenia la capital despr\xc3\xa9s de la guerra._NEWLINE_En 1959 va rebutjar tornar a presentar-se per a un quart mandat i deix\xc3\xa0 el c\xc3\xa0rrec. Poc despr\xc3\xa9s fou ditinguit com a ciutad\xc3\xa0 d\'honor de T\xc3\xb2quio.'